ส่วนที่ 1 ข้อมูลสรุป (Executive Summary)

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)

บริษัท จัสมิน อินเตอร์เนชั่นแนล จำกัด (มหาชน) ก่อตั้งขึ้นเมื่อวันที่ 3 ธันวาคม 2525
โดยกลุ่มที่ปรึกษาคนไทยซึ่งเป็นผู้ทรงคุณวุฒิและมีประสบการณ์ด้านวิศวกรรมโทรคมนาคมและการจัดการ
ประกอบธุรกิจด้านเทคโนโลยีสื่อสารโทรคมนาคม
และได้จดทะเบียนและนำหลักทรัพย์เข้าซื้อขายในตลาดหลักทรัพย์แห่งประเทศไทย ในปี 2537

บริษัทดำเนินธุรกิจให้บริการติดต่อสื่อสารครบวงจร ทั้งในประเทศ และระหว่างประเทศ
สามารถให้บริการติดต่อสื่อสารได้ในทุกรูปแบบ ไม่ว่าจะเป็นภาคพื้นดิน บนฟ้า หรือใต้น้ำ
โดยลงทุนสร้างโครงข่ายโทรคมนาคมและให้บริการโครงข่าย ด้วยเทคโนโลยีที่ทันสมัย
รองรับการใช้งานสื่อสารข้อมูล และมัลติมีเดียทุกประเภท ทั้งในปัจจุบัน และอนาคต
ครอบคลุมการใช้งานทั่วประเทศ เช่น โครงข่ายอินเตอร์เน็ตความเร็วสูง (Broadband
nationwide network) โครงข่ายอินเตอร์เนตไร้สายความเร็วสูง Wi fi hot spot
โครงข่ายเคเบิ้ลใยแก้วนำแสงใต้น้ำ

นอกจากนี้บริษัทยังดำเนินธุรกิจด้านการจัดหา ออกแบบ
และวางระบบสื่อสารโทรคมนาคมและระบบคอมพิวเตอร์ โดยมีผลงานในโครงการใหญ่ๆ
ระดับประเทศหลายโครงการ ทั้งของภาครัฐและเอกชน

ปัจจุบันบริษัทเล็งเห็นถึงความสำคัญของกระแสโลกเทคโนโลยีสมัยใหม่ โดยเฉพาะโลกของ
Internet Broadband ที่มีการเปลี่ยนแปลงและมีการแพร่หลายกันทั่วโลกเป็นอย่างสูง
บริษัทจึงได้พัฒนาสู่การเป็นผู้ให้บริการ Internet Broadband
ซึ่งเป็นธุรกิจที่สามารถทำรายได้และกำไรในอนาคตอย่างรวดเร็ว

บริษัทได้เลือกลงทุนในธุรกิจต่างๆ ที่มีผลิตภัณฑ์ และบริการที่หลากหลาย
ที่เอื้อประโยชน์ต่อกันโดยอาศัยศักยภาพของโครงข่าย บุคลากรที่มีความรู้ความเชี่ยวชาญ
ก่อให้เกิดผลดีต่อผลประกอบการของบริษัท

ณ วันที่ 31 ธันวาคม 2550 บริษัทมีทุนจดทะเบียนทั้งสิ้นจำนวน 15,685,673,420 บาท
และมีทุนจดทะเบียนชำระแล้วจำนวน8,319,907,163 บาท
โดยมีกลุ่มโพธารามิกเป็นผู้ถือหุ้นรายใหญ่จำนวน 1,894,850,070 หุ้น (ข้อมูล ณ วันที่ 4 เมษายน
2550 ปิดสมุดทะเบียนพักการโอนหุ้นเพื่อประชุมสามัญผู้ถือหุ้นประจำปี 2550) หรือคิดเป็นร้อยละ
22.77 ของทุนจดทะเบียนชำระแล้ว

บริษัทกำหนดนโยบายการแบ่งประเภทการประกอบธุรกิจอย่างชัดเจนโดยแยกตามประเภทของผลิตภัณฑ์และการให้บริการ
เพื่อให้การประกอบธุรกิจของแต่ละบริษัทย่อยมีประสิทธิภาพ
และเกิดประโยชน์สูงสุดต่อผลการประกอบกิจการของกลุ่มบริษัทโดยรวม
อีกทั้งยังมีวัตถุประสงค์เพื่อให้เกิดความโปร่งใสในการดำเนินงานและขจัดความขัดแย้งทางผลประโยชน์ที่อาจเกิดขึ้นในอนาคต

ทั้งนี้บริษัทในฐานะที่เป็นบริษัทเพื่อการลงทุน หรือ Holding Company
ได้ลงทุนในธุรกิจโทรคมนาคมและสารสนเทศ ซึ่งแบ่งออกเป็น 2 กลุ่มธุรกิจหลัก ได้แก่

1. ธุรกิจด้านการให้บริการโครงข่ายและให้บริการโทรคมนาคม (Network & Service
Provider) ซึ่งประกอบด้วยกลุ่มผู้ให้บริการโครงข่าย เช่น
การให้เช่าโครงข่ายเคเบิ้ลใยแก้วนำแสงใต้น้ำ และกลุ่มผู้ให้บริการโทรคมนาคม เช่น
บริการสื่อสารผ่านดาวเทียม บริการอินเตอร์เนต รวมทั้งบริการโทรศัพท์เคลื่อนที่ผ่านดาวเทียม
สำหรับปี 2550 ธุรกิจในกลุ่มนี้มีรายได้เท่ากับ 3,489.8 ล้านบาท หรือคิดเป็นร้อยละ 75.32
ของรายได้รวมของกลุ่มบริษัท ซึ่งบริษัทที่ดำเนินธุรกิจในกลุ่มนี้ได้แก่

 บริษัท จัสมิน ซับมารีน เทเลคอมมิวนิเคชั่นส์ จำกัด และบริษัท ไทย ลองดิสแทนส์
เทเลคอมมิวนิเคชั่นส์ จำกัด
ให้บริการการสื่อสารผ่านวงจรสื่อสัญญาณบนโครงข่ายเคเบิลใยแก้วนำแสงใต้น้ำ (Submarine
Optical Fiber Cable) ในฝั่งทะเลด้านตะวันออก (อ่าวไทย) และด้านตะวันตก
(ทะเลอันดามัน)

 บริษัท อคิวเมนท์ จำกัด ให้บริการการสื่อสารโทรคมนาคมผ่านดาวเทียม
ให้บริการอินเตอร์เนตผ่านดาวเทียม ให้บริการเครือข่ายอินเตอร์เนตแบบไร้สาย (WiFi)
ในปัจจุบันบริษัท อคิวเมนท์ ได้รับใบอนุญาตประกอบกิจการอินเตอร์เนตประเภทที่ 1 Internet
Service Provider (ISP) และประเภทที่ 2 International Internet Gateway (IIG)
จากคณะกรรมการกิจการโทรคมนาคมแห่งชาติ
ซึ่งสามารถให้บริการเข้าถึงอินเตอร์เนตและบริการที่เกี่ยวเนื่องแก่ผู้ใช้บริการที่เป็นบุคคล องค์กร
หรือหน่วยงานทั้งภาครัฐและเอกชน

 บริษัท สมาร์ท ไฮเวย์ จำกัด ให้บริการการสื่อสารผ่านวงจรสื่อสารบนโครงข่ายภาคพื้นดิน
(Landline) เพื่อใช้ในการรับส่งข้อมูลความเร็วสูง
รวมทั้งให้บริการติดตั้งและให้เช่าอุปกรณ์ปลายทางแก่ผู้เช่า

 บริษัท เอเซียส รีเยนแนล เซอร์วิส จำกัด
ให้บริการโทรศัพท์เคลื่อนที่ผ่านดาวเทียมภายใต้โครงการ ACeS (Asia Cellular Satellite)
ในประเทศไทยและภูมิภาคเอเชีย โทรศัพท์เคลื่อนที่ผ่านดาวเทียมเอเซียสสามารถรับส่งสัญญาณ
ได้ทุกพื้นที่ ทุกเวลา ไม่ว่าจะเป็นพื้นที่ป่าเขา หรือกลางทะเล ครอบคลุมพื้นที่ 24
ประเทศในทวีปเอเชีย ให้บริการมีทั้งลักษณะ Post Paid และ Pre Paid
ตัวลูกข่ายขนาดเล็กพกพาสะดวกเป็นระบบดูอัลโหมด (Dual Mode)
ที่ใช้งานได้ทั้งระบบผ่านดาวเทียมและระบบ GSM 900
โดยบริษัทได้ทำการเปิดการใช้บริการข้ามเครือข่าย (Roaming) กับระบบ GSM 900
ในประเทศไทย ซึ่งเป็นการเพิ่มศักยภาพให้บริการกับลูกค้า นอกจากนี้ยังมีบริการ “เอเซียส
คอนแทคซ์” (ACeS Contax) หรือ “โทรศัพท์บ้านผ่านดาวเทียม” สำหรับผู้ใช้บริการ
หรือสถานประกอบการ
ที่อยู่ในพื้นที่ห่างไกลให้สามารถเลือกใช้บริการได้ตามความสะดวกและตามสภาพการณ์ของพื้นที่ที่ใช้งาน

 บริษัท จัสมิน อินเตอร์เนต จำกัด ให้บริการอินเตอร์เนตเชิงพาณิชย์ (Internet Service
Provider) ชั้นนำในประเทศ โดยใช้ชื่อบริการว่า “Ji-NET” โดยมีบริการประเภทต่างๆ เช่น
การให้บริการอินเตอร์เน็ตรายบุคคล (Individual), บริการอินเตอร์เน็ตสำหรับลูกค้าองค์กร
(Corporate), บริการ Internet Broadband, การให้บริการรับฝากข้อมูล (Data
Center), บริการ Branch Connext ด้วยโครงข่าย ADSL, บริการโทรศัพท์ผ่านอินเตอร์เนต
(VOIP), บริการบัตรโทรศัพท์ระหว่างประเทศ (International Calling Card)
นอกเหนือจากบริการสำคัญๆ ดังกล่าว บริษัทยังได้เริ่มดำเนินการให้คำปรึกษา ออกแบบ
รวมทั้งจัดหา ทางด้าน IP Solution อาทิ บริการ Online ผ่านระบบ GPRS/EDGE/CDMA,
บริการ IP Camera, บริการ Wifi Hot Spot เป็นต้น

 บริษัท จัสเทล เน็ทเวิร์ค จำกัด ให้บริการวงจรเช่าสื่อสัญญาณความเร็วสูง
บริการรับ-ส่งข้อมูลบริการ IP-VPN บริการ IP-VPN และ Managed Network Service
ทั้งภายในประเทศและระหว่างประเทศ ผ่านโครงข่ายทางสายเคเบิลใยแก้วและสายทองแดง
โดยให้บริการแก่ลูกค้าประเภท Operator/Service Provider และ Enterprise

 บริษัท ทริปเปิลที บรอดแบนด์ จำกัด (มหาชน) ให้บริการโทรศัพท์พื้นฐานและบริการสื่อสารข้อมูล
อินเตอร์เนต บรอดแบนด์ และบริษัท ทริปเปิลที อินเทอร์เน็ต จำกัด
เป็นผู้ให้บริการอินเตอร์เน็ตครบวงจร (Internet Service Provider)
โดยเน้นการให้บริการอินเตอร์เน็ต และแอพพลิเคชั่นต่างๆ แก่ลูกค้ารายย่อย (Residential)
และลูกค้าองค์กร (Corporate)

2. ธุรกิจด้านการจัดหา ออกแบบและวางระบบ (System Integration)
เป็นผู้ดำเนินการด้านการจัดหา
ออกแบบและวางระบบสื่อสารโทรคมนาคมและระบบคอมพิวเตอร์รวมทั้งอุปกรณ์ที่เกี่ยวเนื่องอื่นๆ
สำหรับปี 2550 ธุรกิจในกลุ่มนี้มีรายได้เท่ากับ 968.6 ล้านบาท หรือคิดเป็นร้อยละ 20.91
ของรายได้รวมของกลุ่มบริษัท ซึ่งบริษัทที่ดำเนินธุรกิจในกลุ่มนี้ได้แก่

 บริษัท จัสมิน เทเลคอม ซิสเต็มส์ จำกัด (มหาชน) ดำเนินธุรกิจออกแบบ วางระบบ
และจัดจำหน่ายระบบสื่อสารโทรคมนาคม เครื่องมือวัด อุปกรณ์รักษาความปลอดภัย
และธุรกิจให้เช่าเครื่องโทรศัพท์สาธารณะแก่บริษัท ทีโอที จำกัด (มหาชน) บริษัท จัสมิน เทเลคอม
ซิสเต็มส์ จำกัด (มหาชน) ได้เข้าจดทะเบียนในตลาดหลักทรัพย์แห่งประเทศไทยในเดือนกุมภาพันธ์
2549 และนำหลักทรัพย์เข้าจดทะเบียนและซื้อขายในตลาดหลักทรัพย์แห่งประเทศไทยในวันที่ 18
กันยายน 2549

 บริษัท สยามเทลเทคคอมพิวเตอร์ จำกัด ดำเนินธุรกิจออกแบบและวางระบบคอมพิวเตอร์
พัฒนาซอฟต์แวร์ และจำหน่ายอุปกรณ์ด้านคอมพิวเตอร์ที่เกี่ยวเนื่อง

นอกจากการลงทุนในธุรกิจหลัก 2 กลุ่ม ดังกล่าวข้างต้น บริษัทยังมีธุรกิจและเงินลงทุนอื่นๆ
โดยมีรายได้สำหรับปี 2550 เท่ากับ 174.5 ล้านบาท หรือคิดเป็นร้อยละ 3.77
ของรายได้รวมของกลุ่มบริษัท (รายได้ดังกล่าวไม่รวมรายได้จากบริษัท ทีทีแอนด์ที จำกัด (มหาชน)
และบริษัท ศูนย์บริการวิทยาการ อินเตอร์เนต จำกัด) ธุรกิจและเงินลงทุนในกลุ่มนี้ได้แก่

 บริษัท ทีทีแอนด์ที จำกัด (มหาชน)
ซึ่งเป็นผู้ให้บริการโทรศัพท์พื้นฐานและโทรศัพท์สาธารณะในเขตภูมิภาค

 บริษัท ศูนย์บริการวิทยาการ อินเตอร์เนต จำกัด เป็นบริษัทเพื่อการลงทุนหรือ Holding
Company โดยร่วมกับ บริษัท กสท โทรคมนาคม จำกัด (มหาชน) ถือหุ้นในบริษัท เคเอสซี
คอมเมอร์เชียล อินเตอร์เนต จำกัด

 บริษัท จัสมิน อินเตอร์เนชั่นแนล โอเวอร์ซีส์ จำกัด เป็นบริษัทเพื่อการลงทุน หรือ Holding
Company
ในกิจการต่างประเทศ (เมื่อวันที่ 26 กรกฎาคม 2550
ศาลล้มละลายกลางได้มีคำสั่งยกเลิกการฟื้นฟูกิจการของ JIOC)

 บริษัท แจ้งวัฒนะ แพลนเนอร์ จำกัด เป็นผู้บริหารแผนของบริษัท จัสมิน อินเตอร์เนชั่นแนล จำกัด
(มหาชน)

 บริษัท พรีเมียม แอสเซท จำกัด ให้เช่าพื้นที่ในอาคารสำนักงาน จัสมิน อินเตอร์เนชั่นแนล
ทาวเวอร์ และให้บริการที่เกี่ยวเนื่อง

นอกจากนี้ ยังมีบริษัทในกลุ่มจัสมิน อินเตอร์เนชั่นแนล ที่หยุดดำเนินกิจการ 7 บริษัท ได้แก่ บริษัท
ที.เจ.พี. เอ็นจิเนียริ่ง จำกัด บริษัท โมไบล์ คอมมิวนิเคชั่น เซอร์วิสเสส จำกัด บริษัท
คอมพิวเนท คอร์ปอเรชั่น จำกัด บริษัท จัสมิน ไซเบอร์ เวอร์ค จำกัด บริษัท พรีเมียม
เรียลเอสเตท จำกัด บริษัท เทเลคอม เคเอสซี จำกัด และบริษัท จัสมิน สมาร์ทช็อป จำกัด

ระหว่างปี 2550 กลุ่มบริษัท จัสมิน อินเตอร์เนชั่นแนล
ได้นำโครงข่ายด้านสื่อสารโทรคมนาคมที่มีอยู่มาต่อยอดธุรกิจ เพื่อขยายฐานการดำเนินธุรกิจใหม่ๆ
เป็นการเพิ่มรายได้ให้กับกลุ่มบริษัท ซึ่งได้แก่

 บริษัท อคิวเมนท์ จำกัด

- บริการเครือข่าย อินเตอร์เนตแบบไร้สาย (Wifi) ชื่อบริการ CyberPoint
มีการขยายจุดให้บริการเพิ่มจากปี 2549 ที่มีอยู่ 200 จุดบริการ (Hot Spots) เป็น 600
จุดบริการในปี 2550

- บริการสื่อสารผ่านดาวเทียมที่ใช้จานสายอากาศขนาดเล็ก (ใบอนุญาตประกอบกิจการโทรคมนาคม
แบบที่ 2) จาก กทช. เพื่อให้บริการสื่อสารข้อมูลแก่หน่วยงานราชการ
และองค์กรธุรกิจขนาดกลางและขนาดใหญ่

 บริษัท ทริปเปิลที บรอดแบนด์ จำกัด (มหาชน)
เป็นผู้ให้บริการด้านสื่อสารข้อมูลและบริการด้านเสียง โดยบริการด้านสื่อสารข้อมูล ได้แก่
บริการวงจรเชื่อมต่อความเร็วสูงและบริการโครงข่ายดิจิตอล ส่วนบริการด้านเสียง ได้แก่
บริการโทรศัพท์พื้นฐานและบริการโทรศัพท์สาธารณะ

 บริษัท จัสมิน อินเตอร์เนต จำกัด

- เพิ่มบริการโทรศัพท์ผ่านอินเตอร์เนต (VOIP) แบบ PC to Phone ภายใต้บริการ Mouthmun
ซึ่งเป็นบริการโทรศัพท์ต่างประเทศผ่านเครือข่ายอินเตอร์เนตในราคาประหยัด

- ให้บริการบัตรโทรศัพท์ระหว่างประเทศ ภายใต้บริการถูกดี (Thookdee)
โดยได้รับใบอนุญาตจาก กทช. สามารถให้บริการโทรไปยังประเทศต่างๆ กว่า 100
ประเทศทั่วโลก

 บริษัท ทีทีแอนด์ที จำกัด (มหาชน)
ได้ปรับทิศทางธุรกิจไปสู่บริการที่ต่อยอดจากบริการด้านเสียงที่มีอยู่
โดยปรับปรุงคุณภาพของบริการบรอดแบนด์ และเริ่มนำบริการโทรศัพท์ผ่านอินเตอร์เนต (VOIP)
บริการไอพีทีวี และคอนเทนต์ต่างๆ เป็นต้น ออกสู่ตลาด
นอกจากนี้ยังได้ขยายฐานลูกค้าบริการสื่อสารข้อมูล
พร้อมทั้งสร้างรายได้จากธุรกิจใหม่ที่เพิ่งได้รับใบอนุญาตจาก กทช. ได้แก่
บริการอินเทอร์เน็ตเกตเวย์ระหว่างประเทศ (IIG) และบริการชุมสายอินเทอร์เน็ต (NIX)
เป็นต้น

การดำเนินธุรกิจโทรคมนาคมในปี 2550 มีการแข่งขันในด้านเทคโนโลยี ราคา
และบริการมากกว่าในหลายๆ ปีที่ผ่านมา เนื่องจากกฎเกณฑ์และเงื่อนไขที่ กทช.
ได้กำหนดไว้ในเรื่องต่างๆ นั้น เริ่มนำมาบังคับใช้ อาทิ ค่าเชื่อมต่อโครงข่าย
(Interconnection Charge-IC) เป็นต้น
ซึ่งผู้ประกอบการแต่ละรายอาจได้รับผลกระทบแตกต่างกันออกไป ขึ้นอยู่กับกฎเกณฑ์ที่เกี่ยวข้อง
สำหรับกลุ่มบริษัท จัสมิน อินเตอร์เนชั่นแนล ยังคงมุ่งเน้นในการนำศักยภาพที่เป็นจุดแข็งของกลุ่ม
อาทิ การให้บริการด้านโครงข่ายเคเบิลใต้น้ำ ด้านธุรกิจอินเตอร์เนต
ด้านธุรกิจสื่อสารผ่านดาวเทียม
และประสบการณ์และความชำนาญในการออกแบบติดตั้งหรือวางระบบบำรุงรักษาโครงข่ายสื่อสารและระบบโทรคมนาคมมาให้บริการแก่ลูกค้า
และจะนำธุรกิจภายในกลุ่มมาเสริมธุรกิจระหว่างกันให้มีความแข็งแกร่งและมีประสิทธิภาพ
สามารถขยายขอบข่ายการให้บริการให้กว้างขวางและครบวงจรมากยิ่งขึ้นเพื่อเพิ่มขีดความสามารถในการรับลูกค้า
โดยจะนำธุรกิจที่ใช้เทคโนโลยีใหม่ๆ มีความทันสมัยตรงกับความต้องการของลูกค้าที่เน้น
ความสะดวก รวดเร็ว และทันสมัย รวมทั้งความบันเทิงในครัวเรือน อาทิ การให้บริการ Triple
Play (Voice, Video and Internet) การให้บริการอินเตอร์เนตผ่านดาวเทียม
การให้บริการอินเตอร์เนตไร้สาย (WiFi) การเพิ่มธุรกิจที่เป็น Non-access
การหาพันธมิตรที่มีความแข็งแกร่งด้านการให้บริการเนื้อหาเพื่อเสริมธุรกิจของกลุ่มให้มีความหลากหลายและทันสมัยมากขึ้น

สรุปข้อมูลผลการดำเนินงานของบริษัท

ผลการดำเนินงานของบริษัทปี 2550 บริษัทมีรายได้รวมเท่ากับ 4,632.9 ล้านบาท
แบ่งเป็นรายได้จากธุรกิจด้านการให้บริการโครงข่ายและให้บริการโทรคมนาคมจำนวน 3,489.8
ล้านบาท หรือคิดเป็นร้อยละ 75.32 ของรายได้รวม รายได้จากธุรกิจด้านการจัดหา
ออกแบบและวางระบบจำนวน 968.6 ล้านบาท หรือคิดเป็นร้อยละ 20.91 ของรายได้รวม
และรายได้จากธุรกิจและเงินลงทุนอื่นจำนวน 174.5 ล้านบาท หรือคิดเป็นร้อยละ 3.77
ของรายได้รวม โดยบริษัทมีผลขาดทุนสุทธิสำหรับปี 2550 เท่ากับ 41 ล้านบาท
ลดลงจากปีก่อนจำนวน 277 ล้านบาท โดยเป็นกำไรจากการดำเนินงานจำนวน 545 ล้านบาท
ส่วนแบ่งผลขาดทุนจากบริษัทร่วมซึ่งส่วนใหญ่เป็นของบริษัท ทีทีแอนด์ที จำกัด (มหาชน) จำนวน 644
ล้านบาท กำไรจากอัตราแลกเปลี่ยนจำนวน 58 ล้านบาท

โครงการซื้อหุ้นคืนเพื่อบริหารการเงิน

เมื่อวันที่ 28 กุมภาพันธ์ 2550 ที่ประชุมคณะกรรมการบริษัท จัสมิน อินเตอร์เนชั่นแนล จำกัด
(มหาชน) ได้มีมติอนุมัติโครงการซื้อหุ้นคืนเพื่อบริหารการเงิน จำนวนไม่เกิน 831,990,715 หุ้น
(มูลค่าที่ตราไว้หุ้นละ 1 บาท) หรือคิดเป็นไม่เกินร้อยละ 10 ของหุ้นสามัญที่จำหน่ายได้แล้วทั้งหมด
โดยกำหนดวงเงินซื้อคืนหุ้นสูงสุดไม่เกิน 300,000,000 บาท
บริษัทได้ดำเนินการซื้อคืนหุ้นในตลาดหลักทรัพย์แห่งประเทศไทย ตั้งแต่วันที่ 15 มีนาคม 2550
ถึงวันที่ 14 กันยายน 2550 (6 เดือน) โดยเมื่อวันที่ 14 กันยายน 2550
บริษัทได้แจ้งสิ้นสุดโครงการซื้อหุ้นคืนของบริษัท โดยหุ้นที่ได้ซื้อคืนแล้วมีจำนวนรวมทั้งสิ้น
634,400,000 หุ้น คิดเป็นร้อยละ 7.625 ของหุ้นสามัญที่จำหน่ายได้แล้วทั้งหมด